Da Bruun optrådte anonymt, var det boghandler Winding, der som udgiver, blev i dømt en bøde på 200 [[rigsdaler]] i [[Hof- og Stadsretten]], som blev stadfæstet i [[Højesteret]] [[1. april]] [[1795]]. Den daværende unge højesteretsassessor [[Poul Christian von Stemann]] (senere magtfuld minister i [[Frederik 6.]]s regering), gav dog en afvigende votum, hvor han udtalte at forfatteren ikke burde straffes på grund af læsernes "enfoldigheds eller onde Villies Synder".<ref>Carl Bruun, 1901, s. 942-43.</ref>. Blandt borgerskabets oplysningstilhængere var der også utilfredshed med dommen, og en indsamling blev foranstaltet til fordel for Bruun, som således blev i stand til at godtgøre boghandler Winding udgiften til bøden. Bruun blev heller ikke afskrækket af dommen, han fortsatte sin radikale forfattervirksomhed ved udgivelsen af bladet ''[[Jerusalems Skomagers Reise til Maanen]]''.
Filosofi Litteratur Historie Kommunikation Kultur Foreninger Organisationer